Þór getur flutt tvö megavött af rafmagni í land en það er nóg til þess að halda meðalstóru sveitarfélagi gangandi í neyðartilvikum . Varðskipið Þór er nú á leið frá Siglufirði til Dalvíkur þar sem til stendur að nýta skipið sem rafstöð fyrir bæinn . Þetta verður í fyrsta sinn sem varðskipið Þór er nýtt sem hreyfanleg aflstöð . Þór getur flutt 2MW af rafmagni í land en það er nóg til þess að halda meðalstóru sveitarfélagi gangandi í neyðartilvikum . Við hönnun skipsins var horft til þess að mögulegt yrði að senda rafmagn í land á afskekktum stöðum vegna rafmagnsleysis . Til þessa hafa rafmagnsdreifingaraðilar og veitufyrirtæki ekki talið unnt að tengjast skipinu fyrr en nú . Sérfræðingur skipatæknisviðs Landhelgisgæslunnar er á leið til Dalvíkur þar sem hann aðstoðar við tenginguna . Áhöfnin á varðskipinu Þór hefur staðið í ströngu í vikunni . Í nótt flutti skipið færanlega aflstöð frá Ísafirði til Siglufjarðar . Óskað var eftir því að einn varðskipsmanna yrði eftir á Siglufirði til að aðstoða við löggæslu . Þór lagði af stað klukkan níu í morgun frá Siglufirði áleiðis til Dalvíkur en þangað er áætlað að skipið komi um hádegi